প্যালিওজোয়িক
প্যালিওজোয়িক মহাযুগে ছয়টি যুগ অন্তর্ভুক্ত: ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস (বিকল্পভাবে মিসিসিপিয়ান যুগ এবং পেনিসিলভানিয়ান যুগে বিভক্ত) এবং পার্মিয়ান।
অর্ডোভিশিয়ান
উত্তর আমেরিকা ও ইউরোপের অধিকাংশে সমগ্র অর্ডোভিশিয়ান যুগে অগভীর মহাদেশীয় সমুদ্রের আবরণ ছিল, এবং প্রাণের স্ফুরণের পক্ষে এই পরিস্থিতি ছিল অণুকূল। বিশেষ করে ট্রাইলোবাইট বা ত্রিখণ্ডী ও ব্র্যাকিওপডরা ছিল সংখ্যায় প্রচুর ও বহু শাখা-প্রজাতিতে বিভক্ত। ক্যাম্ব্রিয়ান যুগেই একক প্রাণী হিসেবে প্রবালের আবির্ভাব হলেও প্রবাল প্রাচীর গঠনকারী প্রবাল প্রজাতিরা বিবর্তিত হয় অর্ডোভিশিয়ানে। আদি অর্ডোভিশিয়ানে সমুদ্রে কার্বনেটের স্থিতিশীলতার ফলে এই ঘটনা সম্ভব হয়েছিল। কার্বনেটের পর্যাপ্ত সরবরাহের উপর নির্ভর করে দেহে কার্বনেট সঞ্চয়কারী প্রাণীদের সমৃদ্ধি ঘটে।